Public procurement notice: Contract Notice
Published: 2025-12-19
Buyer: Tulli
Country: FI
Region: FI1B1
Contract type: Supplies
Procedure: Restricted procedure
CPV classification: 35120000: Surveillance and security systems
Estimated value: 80000 EUR
Submission deadline: 2026-01-26
Award criteria: price, quality
EU fund: eu-funds

Technical requirements: Hankintamenettely toteutetaan rajoitettuna menettelynä puolustus- ja turvallisuushankintalain (1531/2011) 3 §:n mukaisesti.

Rajoitetussa menettelyssä hankintayksikkö julkaisee osallistumispyynnön, ja kaikki menettelystä kiinnostuneet Ehdokkaat voivat lähettää osallistumishakemuksen. Vain ne Ehdokkaat, jotka täyttävät soveltuvuus- ja muut vaatimukset ja ovat jättäneet osallistumishakemuksen, voidaan valita mukaan hankintamenettelyn seuraavaan vaiheeseen.

Soveltuvan lainsäädännön mukaan rajoitetussa menettelyssä hankintayksikön tulee valita jatkoon vähintään kolme (3) toimittajaa, mikäli mahdollista. Mikäli soveltuvia Ehdokkaita on vähemmän kuin kolme, hankintayksikkö kutsuu kaikki soveltuvuusvaatimukset täyttävät Ehdokkaat toiseen vaiheeseen.

Tässä tarjouskilpailussa hankintayksikkö valitsee jatkoon enintään kolme, osallistumishakemusten vertailussa parhaiten menestynyttä, soveltuvuus- ja muut ehdokkaalle asetetut vaatimukset täyttävää ehdokasta.  

Tarjouspyyntövaihe järjestetään ainoastaan niiden Ehdokkaiden kesken, jotka on valittu jatkoon. Lopullisessa tarjousvertailussa Tarjoaja valitaan tarjouspyynnön ja sen liitteiden ehtojen ja edellytysten mukaisesti.

Sopimustoimittajaksi valitaan tarjousvertailun perusteella yksi toimittaja. 

Suunniteltu alustava aikataulu on seuraava:
- Hankintailmoitus Euroopan virallisessa lehdessä (tämä Osallistumispyyntö) 12/2025
- Osallistumishakemusten jättöaika 01/2026
- Päätös jatkoon valittavista tarjoajaehdokkaista 2/2026
- Lopullisen tarjouspyynnön julkaisu 2-3/2026
- Lopulliset tarjoukset 4-5/2026 
- Hankintapäätös ja sen tiedoksianto 5-6/2026
- Sopimusten tekeminen 6-7/2026
Tulli pyytää osallistumishakemustanne junantunnistusratkaisun hankintaa koskevaan osallistumispyyntöön. Hankinta sisältää konenäköpohjaisen järjestelmän, joka muodostaa junantunnistustapahtuman, ja josta tieto kulkeutuu integraation avulla Tullin tunnistustietojärjestelmään.

Ratkaisu on käytössä 24/7 ympäri vuoden ulkona Suomessa. Ratkaisuun tulee sisältyä kaikki sen tarvitsemat kameralaitteet, sensorit tai vastaavat, valaisimet ja muut mahdolliset tunnistimet tai välineet, joita ratkaisu tarvitsee toimiakseen vaatimusten mukaisesti. Lisäksi tarjottavan ratkaisukokonaisuuden tulee sisältää tarvittavat rakenteet, joiden sisään Ratkaisu tulee sijoittaa, jotta se on säältä suojattu. Ratkaisun reunalaskentakoneen tulee olla sijoitettuna Ratkaisun rakenteisiin. Ratkaisukokonaisuuden tulee kattaa käyttövalmiin ratkaisun integraatioineen Tullin integraatioalustalle, ohjelmistot, koulutuksen, jatkokehityksen sekä huollon ja ylläpidon.

Hankinnan kohteena on uusi junantunnistusratkaisu. Tulli vastaa asennuspaikan valmistelusta (perustukset, kaapelointi). Asennuspaikat on osassa kohteita rakennettu jo ennen kilpailutuksen käynnistymistä valmiiksi ja asennuspaikat ilmoitetaan rajoitetun menettelyn tarjouspyyntövaiheessa. Toimittajan tulee sijoittaa Ratkaisu olemassa oleville asennuspaikoille. Kilpailutuksella valittavan toimittajan vastuulla on asentaa ratkaisu paikalleen ja toimittaa ratkaisukokonaisuus kaikkiin ilmoitettuihin toimipaikkoihin avaimet käteen-periaatteella käyttövalmiiksi asennettuna. Toimittaja vastaa rataviranomaisten kanssa työskentelystä ja asentamisen edellyttämien lupien hankkimisesta. 

Hankinta sisältää neljä toimitusprojektia.  Ratkaisu tullaan asentamaan neljään toimipaikkaan; Vainikkala, Tornio, Niirala ja Imatra.

Hankinta toteutetaan turvallisuushankintana puolustus- ja turvallisuushankinnoista annetun lain (1531/2011) mukaisesti. Hankintamenettely toteutetaan rajoitettuna menettelynä puolustus- ja turvallisuushankinnoista annetun lain (1531/2011) 3 §:n mukaisesti. 

Sopimus on toistaiseksi voimassa oleva. Sopimuskausi käynnistyy hankintapäätöksen saatua lainvoiman sopimuksen ja turvallisuussopimuksen  allekirjoittamisesta.

Lopullinen tarjouspyyntöasiakirja liitteineen sisältää salassa pidettävää tietoa. Luottamuksellisten asiakirjojen saamiseksi Ehdokkaan on toimitettava osallistumishakemuksensa liitteenä allekirjoitettu hankintakohtainen turvallisuuskuvaus ja sitoumus-lomake. Lisäksi kaikkien ehdokkaan henkilöiden, jotka käsittelevät luottamuksellista tietoa tarjouksen valmistelua varten, tulee toimittaa osallistumishakemuksen liitteenä allekirjoitetut vaitiolositoumukset. Turvallisuuskuvaus- ja sitoumuslomake sekä vaitiolositoumuspohja ovat osallistumispyynnön liitteenä. Tulli toimittaa salassa pidettävät asiakirjat salatulla sähköpostiviestillä / kirjattuna kirjeenä hankintamenettelyn ensimmäisestä vaiheesta jatkoon valittaville tarjoajille.

Hankintaa ei jaeta osiin. Sopimustoimittajaksi valitaan hankintamenettelyn päätteeksi yksi soveltuvuus- ja muut vaatimukset täyttävä, vertailussa parhaiten menestynyt tarjoaja. 

Osallistumishakemusten arviointiperusteena on laatu (maks 40p.). Osallistumishakemusten vertailu suoritetaan osallistumispyynnön mukaisesti Ehdokkaiden referenssien vertailulla. Hankintamenettelyn ensimmäisestä vaiheesta jatkoon valitaan enintään kolme soveltuvuus- ja muut vaatimukset täyttävää, osallistumishakemusten vertailussa parhaiten menestynyttä Ehdokasta. 

Junantunnistusratkaisun hankinta toteutetaan CCEI –rahoituksella. 

Tullista käytetään myös nimitystä Hankintayksikkö, Tilaaja.
Ehdokkaasta käytetään myös nimitystä Tarjoaja ja Toimittaja.

Kilpailutuksen ja sopimuskauden aikaisena asiointikielenä on suomi.
Kaikkien työntekijöiden, jotka käsittelevät tähän hankintaan liittyvää TL IV - tai SAL PID-tason tietoa, on allekirjoitettava vaitiolositoumus. Ehdokas lataa osallistumishakemukselleen vaitiolositoumukset, jotka on allekirjoittanut jokainen työntekijä, joka käsittelee tähän hankintaan liittyvää SAL PID tai TL IV -tason tietoa. Useita sitoumuksia voidaan ladata. Jokaisen työntekijän on allekirjoitettava oma vaitiolositoumus.
Hankintapäätös ei luo sopimussuhdetta Toimittajan ja Hankintayksikön välille. Sopimus Hankintayksikön ja Toimittajan välillä katsotaan syntyneeksi vasta, kun hankintapäätös on saanut lainvoiman tai kun markkinaoikeus on antanut sopimukselle täytäntöönpanoluvan, ja hankinnasta on allekirjoitettu kirjallinen sopimus. 

Mikäli sopimuksen syntyminen viivästyy tai estyy valitusta Tarjoajasta aiheutuvista syistä (mm. sopimusehtojen täyttämisen puutteet), on Hankintayksiköllä oikeus hylätä annettu tarjous ja tehdä hankinnasta uusi hankintapäätös.
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen viraston aukioloajan päättymistä.

Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.